Publication: Magyar Közlöny
Issue: MK-2004-42 (Year: 2004, Number: 42)
Era: 2004-2010
Section: szóló 1997. évi C. törvény (a továbbiakban: Ve.)
Paragraph Index: 281

117. §-ának (1) bekezdésében foglalt hatáskörében eljárva a Murányi József által benyújtott országos népszavazás aláírásgyûjtõ íve hitelesítésének tárgyában meghozta a következõ határozatot: Az Országos Választási Bizottság az aláírásgyûjtõ ív hitelesítését megtagadja. A határozat ellen az annak köz- 2004/42. szám zétételét követõ 15 napon belül az Alkotmánybírósághoz címezve az Országos Választási Bizottsághoz lehet kifogást benyújtani. INDOKOLÁS I. Murányi József 2004. március 5-én országos népszavazási kezdeményezés aláírásgyûjtõ ívének mintapéldányát nyújtotta be hitelesítés céljából az Országos Választási Bizottsághoz. Az aláírásgyûjtõ íven, melynek bevezetõ része szerint a beadványozó véleménynyilvánító országos népszavazás kitûzését kezdeményezi, a következõ kérdés szerepel: „Egyetért-e azzal, hogy a nép közvetlen módon válassza meg a Magyar Köztársaság köztársasági elnökét?” Az Országos Választási Bizottság a népszavazásra feltenni kívánt kérdéssel kapcsolatban megállapította, hogy a köztársasági elnök választásáról az Alkotmány 29/A. §-a rendelkezik, melynek alapján a köztársasági elnököt az Országgyûlés választja. A köztársasági elnök választására irányuló rendelkezések az Alkotmány szintjén nyertek szabályozást, ezért a köztársasági elnök közvetlen megválasztása — amely az Alkotmány jelenlegi szabályozásához képest eltérést jelent — nem valósítható meg a hatályos alkotmányi rendelkezések megváltoztatása nélkül. Az Alkotmánybíróság már több határozatában, így a

Source: https://magyarkozlony.hu/hivatalos-lapok/33be17ebbcdf592ad4014487cdca6dbeb6a5dc3a/dokumentumok/b16a8865bc6a885d7f0517cc1209884df28ad8fe/letoltes